LIETUVOS RESPUBLIKOS APLINKOS MINISTRO

ĮSAKYMAS

DĖL APLINKOS MINISTRO 2002 M. GEGUŽĖS 14 D. ĮSAKYMO NR. 242 „DĖL STR 1.11.01:2002 „STATINIŲ PRIPAŽINIMO TINKAMAIS NAUDOTI TVARKA“ PATVIRTINIMO“ PAKEITIMO

2008 m. birželio 2 d. Nr. D1-298

Vilnius

1. Pakeičiu statybos techninį reglamentą STR 1.11.01:2002 „Statinių pripažinimo tinkamais naudoti tvarka“, patvirtintą Lietuvos Respublikos aplinkos ministro 2002 m. gegužės 14 d. įsakymu Nr. 242 „Dėl statybos techninio reglamento STR 1.11.01:2002 „Statinių pripažinimo tinkamais naudoti tvarka“ patvirtinimo“ (Žin., 2002, Nr. 60-2475), ir papildau šiais 51 ir 52 punktais:

„51. Kai statinių pripažinimo tinkamais naudoti komisijas skiria apskrities viršininkas ar Teritorijų planavimo ir statybos valstybinės priežiūros departamento (skyriaus) vadovas arba Valstybinė teritorijų planavimo ir statybos inspekcija prie Aplinkos ministerijos, šių institucijų įgalioti valstybės tarnautojai Reglamente nurodytas procedūras atlieka naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba“.

52. Reglamento 51 punkte nurodytais atvejais statytojai ar jų įgalioti asmenys turi teisę gauti visas su statinių pripažinimu tinkamais naudoti susijusias paslaugas, naudodamiesi Lietuvos Respublikos statybos leidimų ir statybos valstybinės priežiūros informacine sistema „Infostatyba“.

2. Nustatau, kad šis įsakymas įsigalioja 2008 m. spalio 1 d.

APLINKOS MINISTRAS	ARTŪRAS PAULAUSKAS